রেবেকা মাত্তে বেল্লো
রেবেকা মাত্তে বেল্লো (স্পেনীয়: Rebeca Matte Bello; জন্ম: ২৯ অক্টোবর, ১৮৭৫ - মৃত্যু: ১৫ মে, ১৯২৯) সান্তিয়াগোতে জন্মগ্রহণকারী বিখ্যাত চিলীয় প্রমিলা ভাস্কর ছিলেন। তার ভাস্কর্য শিল্পকর্মগুলো চিলীয় জাতীয় জাদুঘরের চারুকলা অনুষদে সংরক্ষিত আছে। এছাড়াও তার অন্যতম ভাস্কর্য ইকারাস ও দেইদালুস জাদুঘরের বাইরে সংরক্ষিত রয়েছে। চিলির প্রথম ব্যক্তি হিসেবে ভাস্কর্যকলার প্রতিষ্ঠান গড়েন তিনি। স্বাধীন শিল্পীস্বত্ত্বার অধিকারী হিসেবে কাজের প্রতি নান্দনিক ধারণা, বিষয়ের মান এবং উন্নতমানের শিল্প উপকরণ ব্যবহার করে শিল্পকলায় প্রভুত্ব কায়েম করেন। মহান মানবতাবাদী আন্দ্রেজ বেল্লো লোপেজ তার প্রপিতামহ ছিলেন।